Document ID: 31985R2591

KOMISSION ASETUS (ETY) N:o 2591/85,
annettu 13 päivänä syyskuuta 1985,
tuottajaryhmittymien hyväksymisestä humala-alalla annetun asetuksen (ETY) N:o 1351/72 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon humala-alan yhteisestä markkinajärjestelystä 26 päivänä heinäkuuta 1971 annetun neuvoston asetuksen (ETY) N:o 1696/71(1), sellaisena kuin se on viimeksi muutettuna Kreikan liittymisasiakirjalla, ja erityisesti sen 7 artiklan 5 kohdan,
sekä katsoo, että
komission asetuksessa (ETY) N:o 1351/72(2), sellaisena kuin se on viimeksi muutettuna asetuksella (ETY) N:o 2564/77(3), on eritelty kunkin jäsenvaltion hyväksymän tuottajaryhmittymän tai tuottajaryhmittymien liiton hyväksymisen ja hyväksymisen peruuttamisen edellytykset,
kun hyväksytylle tuottajaryhmittymälle on myönnetty tuotantotukea, sitä voidaan käyttää toimiin markkinoiden vakauttamiseksi; jokaisen jäsenvaltion olisi myös valvottava, käyttävätkö hyväksytyt tuottajaryhmittymät tukea niille osoitettujen tehtävien perusteella; on suotavaa säätää kyseisen summan perimisestä takaisin silloin, kun käy ilmi, että tukea ei ole käytetty asetuksessa (ETY) N:o 1696/71 säädettyjen edellytysten mukaisesti, ja
tässä asetuksessa säädetyt toimenpiteet ovat humalan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1351/72 4 artiklan 3 kohta seuraavasti:
"3 Jäsenvaltioiden on valvottava jatkuvasti ryhmittymien hyväksymisen edellytysten noudattamista ja niiden tuen hallintaa.
Jos käy ilmi, että niiden tuen hallinta ei ole asetuksen (ETY) N:o 1696/71 7 artiklan 1 kohdan säännösten mukaista, ja erityisesti mainitun kohdan e alakohdan toisessa luetelmakohdassa tarkoitetun toimenpiteiden päämäärän mukaista, jäsenvaltioiden on toteutettava tarpeelliset toimenpiteet periäkseen hyväksytyiltä tuottajaryhmittymiltä takaisin kyseiset summat."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä syyskuuta 1985.

Labels: 17
6